text: Mapa de Recursos Inclusius: Centre Social
  Local destinat principalment a la joventut i a la gent gran, en el qual hi ha una planta baixa amb un bar social i una planta superior on s'hi poden realitzar activitats de caràcter cultural.
  El local disposa de dues plantes. A la planta baixa hi ha la seu de l'Associació de Jubilats i Pensionistes i un Bar Social de l'ajuntament que té unes dimensions de 364,55 m2. En aquest espai també hi ha la sala de manualitats per a la gent gran.
  A la planta superior hi ha un espai polivalent en el qual s'hi desenvolupen diverses activitats pel jovent, cursos de ball, teatre, informàtica, conferències, xerrades, exposicions de pintura i el talleret. Aquesta planta té una grandària de 357,45 m2 i també hi ha el despatx de la secció esportiva de l'Associació Cultural i Esportiva de Fornells.
  El bar social està obert a la població en general i no hi ha cap requisit ni procediment d'accés. En relació a la planta superior, per fer-ne ús el procediment que s'ha de seguir consisteix en fer una sol·licitud formal a l'ajuntament a través d'una instància. Per les entitats de Fornells l'ús d'aquest espai és totalment gratuït.
  D'altra banda, en relació a les persones individuals que vulguin participar en els cursos i/o activitats que s'hi desenvolupen, cal que mirin els requisits específics de cada activitat.
  Contacte (horari, lloc, telèfons, webs, correus, etc.): Centre Social
  Horari: de dimarts a diumenge de 8h a 20h
  C/ Vicenç Vives, 2
  Ajuntament de Fornells de la Selva.
  Etiquetes de comentaris: Cultura, Fornells_de_la_Selva, Gent_gran, Joves, Poblacio_en_general, Relacional